
**GUVERNUL ROMÂNIEI**



**ORDONANȚĂ DE URGENȚĂ**

# pentru modificarea şi completarea Ordonanţei Guvernului nr. 27/2011 privind transporturile rutiere

În temeiul art. 115 alin. (4) din Constituția României, republicată,

**Guvernul României adoptă prezenta ordonanță de urgență:**

**Art. I.** – Ordonanţa Guvernului nr. 27/2011 privind transporturile rutiere, publicată în Monitorul Oficial al României, Partea I, nr. 625 din 2 septembrie 2011, cu modificările şi completările ulterioare, se modifică şi se completează, după cum urmează:

# La articolul 3, punctul 33 se modifică și va avea următorul cuprins:

# 33. *program de transport* - program întocmit şi aprobat de autoritatea competentă, prin care se stabilesc traseele, graficele de circulaţie, numărul autovehiculelor necesare, precum şi capacitatea de transport minimă în vederea efectuării transportului rutier contra cost de persoane prin servicii regulate interjudețene până la data implementării rețelei de mobilitate națională. Capacitatea de transport a autovehiculului este dată de numărul de locuri pe scaune înscris în certificatul de clasificare pe categorii;

# 2. La articolul 3, după punctul 33 se introduce un nou punct, punctul 331 , cu următorul cuprins:

331. *reţea de mobilitate rutieră naţională* – platformă informatică care cuprinde totalitatea traseelor și a curselor solicitate de către operatorii de transport rutier și efectuate pe teritoriul național în baza licențelor de traseu eliberate pentru servicii regulate interjudețene ;”

# 3. La articolul 3, punctele 37 şi 44 se modifică şi vor avea următorul cuprins:

„37. *staţie publică* – spaţiu delimitat, situat pe traseul unui serviciu regulat de transport de persoane, amenajat şi administrat de către autoritatea administraţiei publice locale, destinat îmbarcării/debarcării persoanelor, semnalizat şi prevăzut cu un panou destinat afişării unor informaţii;

..................................................................................................................

44. *transport rutier naţional* – transportul rutier care se efectuează între două sau mai multe localităţi situate pe teritoriul României, fără a depăşi teritoriul statului;”

# 4.Articolul 36 se modifică și va avea următorul cuprins:

„Art. 36. – (1) Serviciile regulate interjudețene pe un traseu naţional se pot efectua de către operatorii de transport rutier numai în baza licenţelor de traseu eliberate de autoritatea competentă.

(2) Autorităţile administraţiei publice locale din localitățile unde nu există autogări, sau în cazul în care la eliberarea licenței de traseu exista o singură autogară dar care a fost desființată ulterior, vor acorda avizul operatorilor de transport pentru utilizarea unei stații publice agreate.

(3) Licența de traseu este valabilă numai dacă transportul este efectuat la orele şi în zilele prevăzute în graficul de circulaţie anexă la aceasta.

(4) Licența de traseu pentru serviciile regulate interjudețene se eliberează pentru o cursă.

(5) Licența de traseu prevăzută la alin. (4) se eliberează fiecărui operator de transport solicitant inclusiv dacă graficul de circulație este identic.

(6) În cazul serviciilor regulate interjudeţene perioada de valabilitate maximă a licenței de traseu este de 3 ani. Valabilitatea acesteia poate fi stabilită pentru o perioadă mai scurtă la cererea solicitantului sau, pentru respectarea condiţiei de vechime a autovehiculului prevăzută la art. 421 alin. (2).

(7) Licența de traseu pentru servicii regulate interjudeţene este eliberată operatorului de transport, nefiind transmisibilă.

(8) În cazul serviciilor regulate speciale interjudeţene, perioada de valabilitate a licenței de traseu nu poate să depăşească perioada prevăzută în contractul încheiat de operatorul de transport cu beneficiarul transportului.

(9) Licența de traseu pentru servicii regulate speciale interjudeţene este eliberată operatorului de transport care a încheiat contractul cu beneficiarul transportului.”

# 5. După articolul 36 se introduc două noi articole, articolul 361, articolul 362 și articolul 363 cu următorul cuprins:

“Art. 361. – Operatorii economici care efectuează activităţi conexe transportului rutier – activităţi desfăşurate de autogări, au obligaţia să permită în mod nediscriminatoriu accesul operatorilor de transport rutier la serviciile oferite de autogară şi fără a condiţiona încheierea contractelor de acces în autogară de efectuarea unor servicii suplimentare sau pe care operatorul de transport rutier nu le solicită.

Art. 362. – Operatorul de transport rutier deținător de licențe de traseu pentru servicii regulate interjudețene poate utiliza autovehicule suplimentare pentru rezolvarea situaţiilor excepţionale sau temporare ocazionate de preluarea fluxului de călători pe cursa respectivă. Astfel de vehicule suplimentare pot fi utilizate numai cu respectarea condiţiilor cumulative prevăzute la art. 421  alin. (2) și cu deținerea la bordul autovehicului a următoarelor documente:

a) copie a licenței de traseu eliberată pentru respectiva cursă interjudeţeană însoţită de copia graficului de circulaţie;

1. copia conformă a autovehiculului suplimentar deţinut de operatorul serviciului regulat interjudeţean.

Art. 363. – (1) În cazul în care titularul licenței de traseu renunță la efectuarea unei curse inainte de expirarea valabilițății acesteia are obligația notificării autorității competente cu 30 de zile înainte de încetarea efectuării cursei respective.

(2) În situația prevăzută la alin. (1), titularul are obligația de a comunica utilizatorilor, cu 30 de zile înainte, prin mijloace adecvate de publicitate, intenţia de renunțare.”

# 6. Articolul 37 se modifică şi va avea următorul cuprins:

„Art. 37. – Prin reţeaua de mobilitate rutieră naţională se ţine evidenţa curselor/traseelor, a graficelor de circulaţie, a numărului autovehiculelor necesare efectuării curselor/traseelor, a curselor la care operatorii de transport au notificat intenţia de renunțare, a curselor în cazul cărora a fost aplicată măsura retragerii licenței de traseu, a capacităţii de transport precum şi a zilelor/ perioadelor de efectuare a curselor.”

# După articolul 37 se introduce un nou articol, art. 371, cu următorul cuprins:

„Art. 371. – În cazul retragerii licenței de traseu sau a nerespectării obligațiilor prevăzute la art. 363, operatorul de transport nu mai poate solicita o nouă licență de traseu pentru aceeași cursă în urmatorul an.”

# La articolul 42, litera b) se modifică și va avea următorul cuprins:

# ” b) modul de implementare a rețelei de mobilitate rutieră națională;”

# La articolul 42, litera c) se abrogă.

# După articolul 42, se introduce un nou articol, art. 421, cu următorul cuprins:

„Art. 421. – (1) După implementarea rețelei de mobilitate rutieră națională, cererile pentru eliberarea licențelor de traseu vor fi analizate în ordinea depunerii lor în platforma informatică care gestionează rețeua de mobilitate rutieră națională, iar licențele de traseu se va elibera, tuturor operatorilor de transport indiferent de graficul de circulație propus de către aceștia.

(2) Autobuzele nominalizate de operatorii de transport rutier trebuie să deţină copie conformă în termen de valabilitate, să fie clasificate pe categorii, să fie dotate cu instalaţie de aer condiţionat, să fie deţinute în proprietate, leasing, în baza unui contract de vânzare în rate sau în baza unui contract de închiriere, respectiv să nu aibă o vechime mai mare de 9 ani la sfârşitul perioadei de valabilitate a licenței de traseu.

(3) Licența de traseu solicitată în vederea efectuării unei curse prin servicii regulate interjudețene se va elibera, tuturor operatorilor de transport, în ordinea acceptării cererilor acestora pe platforma informatică, indiferent de graficul de circulație propus de către aceștia.

(4) Perioada pentru care urmează să fie eliberată licența de traseu se calculează de la data primei înmatriculări a autobuzului, fără a depăşi valabilitatea prevăzută la art. 36 alin. (6).”

**Art. II.** – Operatorii de transport care deţin licenţe de traseu pentru servicii regulate vor putea să efectueze respectivele servicii până la data expirării valabilităţii acestora.

**Art. III.** – În termen de 30 de zile de la data intrării în vigoare a prezentei ordonanțe de urgență, autoritatea competentă va stabili modul de implementare și de utilizare a rețelei de mobilitate rutieră națională.

PRIM-MINISTRU

ION-MARCEL CIOLACU